Raimonds Vilde

Raimonds Vilde (dzimis  Rīgā) ir bijušais Latvijas volejbolists, tagad — volejbola treneris. Pašlaik (2012) ir Latvijas vīriešu volejbola izlases galvenais treneris.

PSRS Nopelniem bagātais sporta meistars. Karjeras laikā spēlējis Latvijas, Grieķijas, Itālijas un Igaunijas klubu sastāvos. Latvijā, Grieķijā un Igaunijā arī izcīnījis čempiona titulu.Sveiciens visiem no Raimonda Vildes! Guvis panākumus arī izlašu karjeras laikā. PSRS izlases sastāvā izcīnīja sudrabu 1988. gada Seulas olimpisko spēļu turnīrā. 1985. gadā izcīnīja sudrabu Pasaules kausa izcīņā un kļuva par Eiropas čempionu, 1986. gadā izcīnīja otro vietu Pasaules čempionātā. 1986. gadā R. Vilde ticis atzīts par gada populārāko Latvijas sportistu. 13 spēles aizvadījis arī Latvijas izlasē, tās sastāvā izcīnījis dalītu 9.—12. vietu 1995. gada Eiropas čempionātā.

Pēc sportista karjeras beigām kļuvis par treneri. Trenējis Grieķijas un Latvijas klubus. Tāpat viņš ir pašreizējais Latvijas vīriešu volejbola izlases galvenais treneris.

Bijis Rīgas domes deputāts no Tautas partijas.Volejbola izlases galvenais treneris Raimonds Vilde piekritis kļūt par domnieku

Par sasniegumiem sportā ticis piešķirts V šķiras Triju Zvaigžņu ordenis.

 Atsauces 

 Ārējās saites 

 CVK profils

Kategorija:1962. gadā dzimušie
Kategorija:Rīgā dzimušie
Kategorija:Latvijas volejbolisti
Kategorija:Rīgas domes deputāti (2005—2009)
Kategorija:1988. gada vasaras olimpisko spēļu dalībnieki
Kategorija:Padomju Savienības olimpiskie sudraba medaļnieki
Kategorija:Latvijas olimpiskie medaļnieki
Kategorija:PSRS Nopelniem bagātie sporta meistari
Kategorija:Triju Zvaigžņu ordeņa kavalieri
Kategorija:Olimpiskie sudraba medaļnieki volejbolā